|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU AKTA** | |
| Dopune Programa razvoja poljoprivrede, šumarstva i ruralnog prostora Zagrebačke županije  u 2019. godini | |
| Zagrebačka županija, Upravni odjel za poljoprivredu, ruralni razvitak i šumarstvo | |
| **Početak savjetovanja**  **15. travnja 2019.** | **Završetak savjetovanja**  **23. travnja 2019.** |

**RAZLOZI DONOŠENJA**

|  |
| --- |
| Program razvoja poljoprivrede, šumarstva i ruralnog prostora Zagrebačke županije u 2019. godini osnova je poticanja planskog razvoja ovih gospodarskih sektora ruralnog prostora te je usklađen s potrebama i mogućnostima svih dionika ruralnog prostora kao i njihovog razvoja na području Zagrebačke županije.  Kvaliteti života na ruralnom prostoru osim ulaganja u izgradnju i/ili rekonstrukciju nerazvrstanih cesta u funkciji razvoja poljoprivrede i/ili šumarstva, adaptaciju i/ili sanaciju i/ili opremanje objekata društvene namjene i adaptaciju i/ili sanaciju i/ili opremanje područnih škola, doprinosi i provedba projekata i aktivnosti kojima se unapređuje povezivanje i udruživanje poljoprivrednih proizvođača, podiže razina znanja u poljoprivredi radi intenziviranja razvoja i povećanja konkurentnosti, poboljšavaju uvjeti za proizvodnju i poslovanje u ruralnom prostoru, jačaju prepoznatljive tradicijske vrijednosti, organiziraju i provode gospodarske manifestacije koje su od značaja za Zagrebačku županiju, a doprinijet će razvitku sela, oživljavanju seoskog prostora, zadržavanju stanovništva na ruralnom prostoru i povećanju prepoznatljivosti ruralnog područja i proizvoda koji se proizvode na ruralnom području.  Svrha savjetovanja je prikupljanje mišljenja potencijalnih korisnika i ostalih dionika ukupnog ruralnog razvoja na području Zagrebačke županije o utjecaju donošenja Programa na povećanje opće kvalitete života na ruralnom području.  Savjetovanje će se provesti kroz internetsko savjetovanje, odnosno prikupljanjem komentara putem propisanog obrasca, njihovu evaluaciju i eventualno ugrađivanje u prijedlog nacrta, odnosno korekciju prijedloga nacrta sukladno dostavljenim komentarima.  Savjetovanjem se nastoje prikupiti stajališta zainteresiranih dionika ruralnog razvoja, potencijalnih korisnika Programa, kao i ostalih subjekata na koje provedba Programa može indirektno utjecati.  Program se temelji na rezultatima i preporukama donesenih i prihvaćenih strateških dokumenata:   * Županijska razvojna strategija Zagrebačke županije do 2020., Županijska skupština Zagrebačke županije, 2017. * Strategija razvoja informacijske i komunikacijske tehnologije na području Zagrebačke županije – Pametna Županija do 2023. Županijska skupština Zagrebačke županije, 2017. * Strategija turističkog razvoja Zagrebačke županije (do 2025.), Županijska skupština Zagrebačke županije, 2016. * Strategije kulturnog razvoja Zagrebačke županije 2016. - 2026., Županijska skupština Zagrebačke županije, 2016. * Strategija razvoja ljudskih potencijala Zagrebačke županije za razdoblje 2014.-2010. Županijska skupština Zagrebačke županije, 2015.   Ove Dopune donose se zbog provedbe aktivnosti i projekata koje provode udruženi poljoprivredni proizvođači na ruralnom prostoru i jedinice lokalne samouprave s područja Zagrebačke županije za organizaciju i provedbu gospodarskih manifestacija koje su od značaja za poljoprivredu i selo Zagrebačke županije, a doprinose povećanju kvalitete života i rada na ruralnom prostoru, jačanju prepoznatljivih tradicijskih vrijednosti, razvitku sela, oživljavanju seoskog prostora, zadržavanju stanovništva na ruralnom prostoru i povećanju prepoznatljivosti ruralnog područja i proizvoda koji se proizvode na ruralnom području.  Skraćeno trajanje savjetovanja primjenjuje se iz razloga što je tijekom izrade nacrta Programa održan niz radnih sastanaka i zatražena mišljenja potencijalnih korisnika Programa e-mail upitnikom i to:   * Općine i Gradovi iz Zagrebačke županije * Udruge poljoprivrednih proizvođača * Lovačke udruge * Pčelarske udruge * Ribolovne udruge * Uzorni poljoprivredni proizvođači * Proizvođači županijskih robnih marki * Turističke zajednice u ZŽ   čija su mišljenja u značajnoj mjeri uvažena u izradi Nacrta Dopuna Programa. |

Pozivamo predstavnike zainteresirane javnosti da najkasnije do 23. travnja 2019. godine dostave svoje komentare na nacrt Dopuna Programa razvoja poljoprivrede, šumarstva i ruralnog prostora Zagrebačke županije u 2019. godini putem OBRASCA za sudjelovanje u savjetovanju na e-poštu: [m.juric@zagrebacka-zupanija.hr](mailto:m.juric@zagrebacka-zupanija.hr).

Po završetku savjetovanja, svi pristigli komentari bit će razmotreni te prihvaćeni ili neprihvaćeni uz obrazloženja, koja su sastavni dio Izvješća o savjetovanju s javnošću.

Zahvaljujemo na doprinosu u izradi što kvalitetnijeg nacrta Dopuna Programa razvoja poljoprivrede, šumarstva i ruralnog prostora Zagrebačke županije u 2019. godini.

KOORDINATOR ZA SAVJETOVANJE

S JAVNOŠĆU

Mato Jurić, dipl iur.